stanford-oval/wikipedia huggingface dataset:
Rush Hour 3

| Rush Hour 3 |
| --- | --- |
 Elokuvan juliste.
Ohjaaja:  Brett Ratner
Käsikirjoittaja:  Jeff Nathanson
Tuottaja:  Robert Birnbaum Michael Poryes Jonathan Glickman Jay Stern Athur M. Sarkissian Andrew Z. Davis
Säveltäjä:  Lalo Schifrin
Kuvaaja:  J. Michael Muro
Leikkaaja:  Mark Helfrich   Dean Zimmerman   Don Zimmerman
Pukusuunnittelija:  Betsy Faith Heimann
Pääosat:  Chris Tucker Jackie Chan Hiroyuki Sanada Youki Kudoh Max von Sydow
Valmistustiedot
Valmistusmaa:  Yhdysvallat
Tuotantoyhtiö:  Roger Birnbaum Productions Arthur Sarkissian Productions Unlike Film Productions
Levittäjä:  New Line Cinema
Ensi-ilta:   10. elokuuta 2007   21. syyskuuta 2007
Kesto:  91 minuuttia
Alkuperäiskieli:  englanti
Budjetti:  140 miljoonaa $
Tuotto:  258 022 233 $
Edeltäjä:  Rush Hour 2
Aiheesta muualla
IMDb 
Elonet
AllMovie
Infobox OKNimi-testi OK: 
Rush Hour 3 on jatkoa elokuville Rush Hour – Rankka pari ja Rush Hour 2. Rush Hour 3 ilmestyi vuonna 2007. Elokuvan on ohjannut, kuten aikaisemmatkin osat, Brett Ratner.
Juoni:
Poliisikaksikko Carter ja Lee seikkailee Pariisin turistinähtävyyksien keskellä yrittäessään suojella triadien salaisuudet tuntevan naisen henkeä.
Näyttelijöitä

Chris Tucker
Jackie Chan
Hiroyuki Sanada
Yvan Attal
Zhang Jingchu
Noemie Lenoir
Roman Polański
Youki Kudoh
Tzi Ma
Dana Ivey
Henry O.
Max Von Sydow
Røn

| Røn |
| --- | --- |

 Røn
 Koordinaatit: 61°02′17″N, 9°03′13″E 
Valtio:  Norja
Lääni:  Innlandet
Kunta:  Vestre Slidre
Pinta-ala:  
 – Maa:  0,5 km²
Väkiluku (2023):  261
 – Väestötiheys:  512 as./km²
Infobox OKVirheellinen NIMI-arvo: 
Røn on taajama Vestre Slidren kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 261 vuonna 2023.
Kuvia

Rønin kirkko
Aiheesta muualla

Kuvia tai muita tiedostoja aiheesta Røn Wikimedia Commonsissa
Rubiana

| Rubiana |
| --- | --- |

 Rubiana
 Koordinaatit: 45°8′16″N, 7°23′5″E 
Valtio:  Italia
Alue:  Piemonte
Metropolikaupunki:  Torino
Korkeus:  640 (525 - 2234) m
Väkiluku:  2 386
Aikavyöhyke:  UTC+1
 – Kesäaika:  UTC+2
 
 https://www.comune.rubiana.to.it 
Infobox OKVirheellinen NIMI-arvo: 
Rubiana (piemonteksi Rubiana ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2 386 asukasta.
Rush team

Rush team on Roka-yhtiön vuonna 2012 kehittämä sotapeli. Peliä pelataan ilmaiseksi verkossa selaimen kautta. Pelaajan roolina on toimia jalkaväen sotilaana, joka voi pelata toisia pelaajia vastaan joko joukkueena (Team Deathmatch -moodi) tai yksin (Free For All -moodi). Pelaaminen tapahtuu käyttäjien luomissa pelihuoneissa (engl. user-made rooms), joihin pelaajat voivat asettaa rajoituksia esim. aseille tai lisätä useita erilaisia pelikenttiä. Lisäksi pelaaja voi valita mahdollisuuden pelata vain ystävien kanssa yksityisissä pelihuoneissa.
Vuoden 2015 syys-lokakuussa peli saa jatko-osan Rush Team 2, joka korvaa ensimmäisen pelin verkossa.
Aiheesta muualla

Pelin kotisivut
Sam Wyche

Sam Wyche
Samuel David "Sam" Wyche (5. tammikuuta 1945 – 2. tammikuuta 2020) oli yhdysvaltalainen amerikkalaisen jalkapallon pelaaja ja valmentaja. Hän syntyi Atlantassa ja kävi Furmanin sekä Etelä-Kalifornian yliopistoja.
Wyche pelasi vuosina 1968–1976 useissa ammattilaisseuroissa. Niistä yksi oli Cincinnati Bengals, jonka päävalmentajana hän myöhemmin toimi vuosina 1984–1991. Hän oli myös Tampa Bay Buccaneersin päävalmentajana 1992–1995.
Wyche kuoli 74-vuotiaana maksasyöpään.
Roope-setä

| Roope-setä |
| --- | --- |
 Roope-sedän numeron 10/2005 (#314) kansi. Kannen on piirtänyt Alessandro Perina.
Entiset nimet:  Roope-setä taskulehti (1978-1985)
Lehtityyppi:  sarjakuva
Kustantaja:  Sanoma Media Finland
ISSN:  ISSN 0357-8755
Levikki:  73 000 (2012) 42 000 (2016)
Perustettu:  1978
Lakkautettu:  2017
Päätoimittaja:  Mary A. Wuorio (1978-1984)   Kirsti Toppari (1985-1988)   Markku Kivekäs (1988-2001)   Riku Perälä (2002-2009)   Jukka Heiskanen (2010-2011)   Aki Hyyppä (2011-2017)
Kotimaa:  Suomi
Sivukoko:  B6 (1977–2011) 21 x 14,5 cm (2012–2017)
Ilmestymistiheys:  neljästi vuodessa (1978)   joka toinen kuukausi (1979–1980) kuukausittain (1981–2014) 10 kertaa vuodessa (2015–2017)
Kieli:  suomi
Roope-setä (vuosina 1978–1985 Roope-setä taskulehti) oli Sanoma-yhtymään kuuluvan Sanoma Media Finlandin vuosina 1978–2017 julkaisema suomalainen sarjakuvalehti, joka sisälsi Disneyn sarjakuvamaailmaan sijoittuvia sarjakuvia. Lehden pääosassa seikkaili Roope Ankka.
Ilmestymisaikataulu

Lehti ilmestyi ensimmäisen kerran vuonna 1978, jolloin siitä ilmestyi neljä numeroa. Vuosina 1979 ja 1980 lehti ilmestyi joka toinen kuukausi, mutta vuodesta 1981 vuoteen 2014 se ilmestyi kerran kuukaudessa. Ilmestymispäivä oli aluksi kunkin kuun ensimmäinen keskiviikko.
Vuodesta 2015 alkaen lehti ilmestyi 10 kertaa vuodessa. Numeroiden ilmestymisen välillä oli aina noin viisi viikkoa, joten lehti tuli tammi-, helmi-, maalis-, huhti-, kesä-, heinä-, elo-, syys-, marras- ja joulukuussa. Ilmestymispäivä oli perjantai.
Sisältö ja rakenne

Yleensä lehti sisälsi kolme tai neljä pitkää tarinaa sekä mahdollisesti muutaman lyhyemmän tarinan, jotka olivat Suomessa ennen julkaisemattomia. Tarinat oli pääosin tuotu italialaisesta Topolino-lehdestä.
Sarjakuvien lisäksi lehdessä julkaistiin muun muassa:
Vanhan visukintun päiväkirjaa (vuodesta 1985 (nro 67) vuoteen 2003 (nro 292)
Klubimestarin palstaa (vuodesta 1987 (nro 100) vuoteen 2003 (nro 292)
Roope-sedän tietotoimistoa (vuodesta 2004 (nro 293) vuoteen 2011 (nro 388)
Päivän Pamausta (vuodesta 2012 (nro 389) vuoteen 2017 (nro 454)
Dekkaripähkinöitä (vuodesta 2004 (nro 293) vuoteen 2017 (nro 454).
Numeroon 1/2017 (nro 445) asti lähes joka lehdessä oli myös kilpailutehtävä. Lehdessä oli myös usein pieniä artikkeleita Disneyn sarjakuvamaailmasta ja sen sarjakuvataiteilijoista. Lehden tilaajille annettiin myös useana vuonna tilaajalahjoja.
Huhtikuusta 1985 (ja numerosta 68) joka numerossa julkaistiin Carl Barksin yksisivuinen tarina suomeksi. Vuonna 1987 kieleksi tuli englanti. Vuonna 2000 yksisivuisia tarinoita julkaistiin myös muilla kielillä. Vuonna 2001 Barksin yksisivuiset tarinat vaihdettiin Al Taliafferron yksisivuisiin ja vieraat kielet korvattiin suomen eri murteilla. Vuodesta 2002 lähtien yksisivuisten kieli oli jälleen englanti ja niiden käsikirjoittajat ja piirtäjät vaihtelivat.
Vuosina 1997–2003 ja 2005–2011 lehdessä julkaistiin myös keräilykuvia ja jokaisella vuodella oli omat aiheensa:
1997: Don Rosa keräilykuva
1998: Carl Barks keräilykansi
1999: Konnakabinetti
2000: Visukintun huippuhetket
2001: Pohatan pokkaripoppoo
2002: Roope Ankan aarteet
2003: Historian helmet 1978–2003
2005: Disney-sarjakuva 75 vuotta
2006: Konnia ja sankareita
2007: Roopen juhlapotretit
2008: Tähtien varjossa
2009: Aku Ankan vuosi
2010: Aku Ankan taskukirja 40 vuotta
2011: Kuukauden potretti
Vuoden 2007 ensinumerossaan lehti ilmoitti, että saman vuoden joulukuussa ilmestyy kaikkien aikojen paksuin Roope-setä. Sillä juhlistettiin Roope Ankka -hahmon 60-vuotissyntymäpäivää.
Vuoden 2008 ensimmäisessä numerossa ilmestyi lyhennetty näköispainos kaikkien aikojen ensimmäisestä Roope-sedästä, koska lehti täytti 30 vuotta.
Tammikuussa 2012 lehden koko muuttui: sivumäärä pysyi samana, mutta leveys ja korkeus kasvoivat parilla sentillä, jotta Topolino-lehden tarinoita voitaisiin hyödyntää paremmin.
Vuonna 2012 lehden levikki oli 73 094 (LT 2012). Vuonna 2016 levikki oli supistunut 42 587:ään.
Vuonna 2017 lokakuussa Sanoma-konserni ilmoitti, että se lopettaa Roope-sedän julkaisemisen ja tuo tilalle uuden DuckTales-lehden, jonka tilaajiksi Roope-sedän tilaajat siirretään automaattisesti. Viimeinen numero 10/2017 (#454) ilmestyi joulukuussa 2017.
Aiheesta muualla

Inducksin listaus Roope-setä -lehdistä.
Sama

Wikisanakirjassa on tähän liittyvä sananselitys: .
Sama voi viitata seuraaviin asioihin:
samat, Filippiineillä ja Malesiassa asuva kansa
samat, Burkina Fasossa asuva kansa
sama, Aasian samojen puhuma kieli
Sama, saudiarabialainen lentoyhtiö
samuus, käsite joukko-opissa.
Sama on myös seuraavien henkilöiden nimi:
Joseph Sama, burkinalainen piispa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sama”, voi hakea sivunnimihaulla, laajalla sivunnimihaulla tai tekstihaulla.
Rush Limbaugh

Rush Limbaugh
Rush Hudson Limbaugh III (12. tammikuuta 1951 Cape Girardeau, Missouri – 17. helmikuuta 2021 Palm Beach, Florida) oli yhdysvaltalainen radiopersoona ja The Rush Limbaugh Show -ohjelman isäntä. Peittelemättömän konservatiivinen Limbaugh käsitteli show’ssaan politiikkaa ja ajankohtaisia asioita. Hänellä oli myös oma televisio-ohjelma 1990-luvulla. Donald Trump myönsi hänelle presidentin vapaudenmitalin vuonna 2020.
Limbaugh piti Herran vastarinta-armeijan johtajaa Joseph Konya kristittynä ja väitti Barack Obaman "jahtaavan kristittyjä", koska tämä oli lähettänyt sotilaita auttamaan Konyn kiinni saamisessa.
Limbaugh nimitti ohjelmassaan naispuolista Georgetownin yliopiston oikeustieteen opiskelijaa Sandra Flukea "huoraksi" ja "prostituoiduksi", koska tämän mielestä sairausvakuutuksen pitäisi kattaa ehkäisyvälineet, ja väitti Fluken haluavan maksattaa veronmaksajilla "seksinsä kustannukset". Limbaugh vaati Flukea myös julkistamaan yhdyntänsä videolla. Asiasta nousi kohu ja kymmenet mainostajat päättivät boikotoida häntä.
Limbaugh kuoli keuhkosyöpään 70-vuotiaana 17. helmikuuta 2021.
Aiheesta muualla

Wikimedia Commonsissa on kuvia tai muita tiedostoja aiheesta .
The Rush Limbaugh Show'n kotisivut (Arkistoitu – Internet Archive) (englanniksi)
Artikkeli The New York Timesissa (englanniksi)
Sama Foulala

| Sama Foulala |
| --- | --- |
 Sama Foulala
 Koordinaatit: 13°22′57″N, 6°30′45″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  7 000
Infobox OKVirheellinen NIMI-arvo: 
Sama Foulala on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 25 kilometriä (maanteitse 120 kilometriä) Ségousta länteen. Kunnassa on 7 000 asukasta (vuonna 2009).
Sama Foulalan kunta rajoittuu koillisessa Ségoun piirin Farakon, etelässä Konodiminin ja N’Garan sekä luoteessa Souban kuntiin. Kuntaan kuuluu kahdeksan kylää. Asukkaat ovat etupäässä bambaroita, fulbeja, soninkeja ja somonoja.
Paikallisia elinkeinoja ovat maanviljely, karjanhoito ja kalastus. Palveluihin kuuluvat koulut ja terveysasema.
Santander (departementti)

Departementti Kolumbian kartalla.
Santander on yksi Kolumbian 32 departementista. Sen pääkaupunki on Bucaramanga, pinta-ala 30 537 km² ja asukasluku vuonna 2009 oli noin kaksi miljoonaa.
Bucaramanga.
Departementin länsiosa on Magdalenajoen laaksoa, itäosa on Andien itäistä vuorijonoa. Alueen talous on perustunut maanviljelyyn, mutta se on teollistumassa. Barrancabermejan öljynjalostamo on Kolumbian suurin.
Aiheesta muualla

Matkaopas aiheesta Santander (Colombia) Wikivoyagessa (englanniksi)
Kuvia tai muita tiedostoja aiheesta Santander Wikimedia Commonsissa
Romain Dumas

| Romain Dumas |
| --- | --- |

Henkilötiedot
Syntynyt: 14. joulukuuta 1977 
Aiheesta muualla
www.romaindumas.com
Romain Dumas (s. 14. joulukuuta, 1977 Alès, Ranska) on ranskalainen moottoriurheilija. Hän on vuoden 2010 ja 2016 Le Mansin 24 tunnin ajon voittaja. Tällä hetkellä hän kilpailee FIA WEC -sarjassa Porschen LMP1-luokan tehdastallissa. Aiemmin hän on kilpaillut Audilla.
Ura

Dumas aloitti uransa Karting-sarjoista vuonna 1992. Vuonna 1996 Dumas kilpaili Ranskan Formula Renault -sarjassa ja vuonna 1998 Ranskan Formula 3 -sarjassa. Vuosina 2001-2002 Dumas kilpail Euro Formula 3000 -sarjassa.
Vuodesta 2001 Dumas on kilpaillut Le Mansin 24 tunnin ajossa. Kahdella ensimmäisellä yrityksellä hän sijoittui GT-luokassa toiseksi Le Mansin kilpailussa vuosina 2001-2002. Vuonna 2007 Dumas kilpaili LMP1-luokassa ja sijoittui kilpailussa kolmanneksi samana vuonna. Vuonna 2010 Dumas voitti Audilla Le Mansin kilpailun yhdessä Mike Rockenfellerin ja Timo Bernhardin kanssa.
Vuodet 2012-2013 Dumas on kilpaillut FIA World Endurance Championship -sarjassa yksittäisiä kilpailuja. Vuodesta 2014 Dumas on kilpaillut täyden kauden sijoittuen sarjassa kolmanneksi yhdessä Marc Liebin ja Neel Janin kanssa.
Rata-autoilun lisäksi Dumas on ajanut Rallin MM-sarjaa.
Le Mansin 24 tunnin ajon tulokset

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 2001 |  Freisinger Motorsport |  Gunnar Jeannette  Philippe Haezebrouck | Porsche 911 GT3-RS | GT | 282 | 7. | 2. |
| 2002 |  Freisinger Motorsport |  Sascha Maassen  Jörg Bergmeister | Porsche 911 GT3-RS | GT | 321 | 17. | 2. |
| 2003 |  Team Nasamax  McNeil Engineering |  Robbie Sterling  Werner Lupberger | Reynard 01Q-Cosworth | LMP900 | 138 | Kesk. | Kesk. |
| 2004 |  Freisinger Motorsport |  Stéphane Ortelli  Ralf Kelleners | Porsche 911 GT3-RSR | GT | 321 | 13. | 3. |
| 2005 |  IMSA Performance |  Raymond Narac  Sébastien Dumez | Porsche 911 GT3-RS | GT2 | 322 | 15. | 4. |
| 2006 |  IMSA Performance Matmut |  Raymond Narac  Luca Riccitelli | Porsche 911 GT3-RSR | GT2 | 211 | Kesk. | Kesk. |
| 2007 |  Pescarolo Sport |  Emmanuel Collard  Jean-Christophe Boullion | Pescarolo 01-Judd | LMP1 | 358 | 3. | 3. |
| 2008 |  Pescarolo Sport |  Emmanuel Collard  Jean-Christophe Boullion | Pescarolo 01-Judd | LMP1 | 238 | Kesk. | Kesk. |
| 2009 |  Audi Sport Team Joest |  Timo Bernhard  Alexandre Prémat | Audi R15 TDI | LMP1 | 333 | 17. | 13. |
| 2010 |  Audi Sport North America |  Timo Bernhard  Mike Rockenfeller | Audi R15 TDI plus | LMP1 | 397 | 1. | 1. |
| 2011 |  Audi Sport Team Joest |  Timo Bernhard  Mike Rockenfeller | Audi R18 TDI | LMP1 | 116 | Kesk. | Kesk. |
| 2012 |  Audi Sport Team Joest |  Marc Gené  Loïc Duval | Audi R18 ultra | LMP1 | 366 | 5. | 5. |
| 2013 |  Porsche AG Team Manthey |  Marc Lieb  Richard Lietz | Porsche 911 RSR | GTE Pro | 315 | 15. | 1. |
| 2014 |  Porsche Team |  Marc Lieb  Neel Jani | Porsche 919 Hybrid | LMP1-H | 348 | 11. | 4. |
| 2015 |  Porsche Team |  Marc Lieb  Neel Jani | Porsche 919 Hybrid | LMP1 | 391 | 5. | 5. |
| 2016 |  Porsche Team |  Marc Lieb  Neel Jani | Porsche 919 Hybrid | LMP1 | 384 | 1. | 1. |
| 2017 |  Signatech Alpine Matmut |  Gustavo Menezes  Matt Rao | Alpine A470-Gibson | LMP2 | 351 | 10. | 8. |
| 2018 |  Porsche GT Team |  Timo Bernhard  Sven Müller | Porsche 911 RSR | GTE Pro | 92 | Kesk. | Kesk. |
| 2019 |  Duqueine Engineering |  Nico Jamin  Pierre Ragues | Oreca 07-Gibson | LMP2 | 363 | 12. | 7. |
| 2020 |  Rebellion Racing |  Nathanaël Berthon  Louis Delétraz | Rebellion R13-Gibson | LMP1 | 381 | 4. | 4. |
| 2021 |  Glickenhaus Racing |  Ryan Briscoe  Richard Westbrook | Glickenhaus SCG 007 LMH | LMH | 364 | 5. | 5. |
| 2022 |  Glickenhaus Racing |  Pipo Derani  Olivier Pla | Glickenhaus SCG 007 LMH | LMH | 370 | 4. | 4. |
Aiheesta muualla

Kuvia tai muita tiedostoja aiheesta Romain Dumas Wikimedia Commonsissa
Sant Feliu de Guíxols

| Sant Feliu de Guíxols San Felíu de Guixols |
| --- | --- |
 Nou Casino
 lippu:  vaakuna
 Sant Feliu de Guíxols
 Koordinaatit: 41°46′50″N, 3°1′50″E 
Valtio:  Espanja
Itsehallintoalue:  Katalonia
Maakunta:  Girona
Comarca:  Baix Empordà
Hallinto:  
 – Hallinnon tyyppi:  Kunta
 – Pormestari:  Carles Motas i López
Pinta-ala:  
 – Kokonaispinta-ala:  15,92 km²
Väkiluku (2021):  22 210
 – Väestötiheys:  1 395 as./km²
 
 guixols.cat 
Infobox OKVirheellinen NIMI-arvo: 
Sant Feliu de Guíxols (esp. San Feliu de Guíxols) on kunta Baix Empordàn comarcassa, Gironan maakunnassa, Espanjassa. Se sijaitsee Välimeren rannalla, keskellä Costa Bravaa, Katalonian itsehallintoalueella. Vuonna 2021 kunnassa oli 22 210 asukasta.
Sant Feliu de Guíxols on merkittävä lomakeskus. Sen tunnettavuutta on lisännyt osaltaan Carmen Cervera, joka on omistanut siellä loma-asunnon vuosikymmeniä ja ajoi museon perustamista vuonna 1723 rakennettuun benediktiiniläisluostariin.
Aiheesta muualla

Kuvia tai muita tiedostoja aiheesta Sant Feliu de Guíxols Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ca:Sant Feliu de Guíxols
Käännös suomeksi
Safiiriseeprakala

| Safiiriseeprakala |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Alalahko::  Särkikalat Cyprinoidei
Heimo::  Seeprakalat Danionidae
Alaheimo::  Danioninae
Suku::  Devario
Laji::  pathirana
Kaksiosainen nimi
 Devario pathirana  (Kottelat & Pethiyagoda, 1990) 
Synonyymit
 Danio pathirana 
Infobox OKNimi-testi OKIUCN-testi OK: 
Safiiriseeprakala (Devario pathirana vanh. Danio pathirana) on luonnossa erittäin uhanalainen kala, jota tavataan kuitenkin altaassa kasvatettuna akvaariokalana. Se on kotoisin Sri Lankasta, sorapohjaisista lammikoista ja suvannoista.
Ulkonäkö ja koko

Safiiriseeprakala kasvaa noin kuusi senttiä pitkäksi. Sen kyljissä on oranssilla pohjalla sinivihreitä pystyraitoja. Vatsapuoli on valkea.
Sant Andreu

Sant Andreu Barcelonan kartalla
Sant Andreu (esp. San Andrés) on yksi Barcelonan kaupungin kymmenestä hallintoalueesta. Alue sijaitsee kaupungin pohjoisosassa ja sitä rajoittavat Nou Barrisin, Horta-Guinardón ja Sant Martín hallintoalueet sekä Sant Adrià de Besòsin ja Santa Coloma de Gramenetin kunnat. Santa Coloma de Gramenetista Sant Andreun erottaa Besòs-joki. Vuonna 2005 Sant Andreussa oli 142 598 asukasta.
Aiheesta muualla

Kuvia tai muita tiedostoja aiheesta Sant Andreu Wikimedia Commonsissa
Sant Andreu Barcelonan kaupunginhallituksen sivuilla (Arkistoitu – Internet Archive) (katalaaniksi)
Barcelonan hallintoalueet
Ciutat Vella
Eixample
Gràcia
Horta-Guinardó
Les Corts
Nou Barris
Sant Andreu
Sant Martí
Sants-Montjuïc
Sarrià-Sant Gervasi
Avinguda Meridiana on yksi Sant Andreun pääkaduista
Sakari Tukiainen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sakari Ilmari Tukiainen
Syntymäaika: 2. lokakuuta 1991 (ikä 33)
Syntymäpaikka: Helsinki, Suomi
Pelipaikka: hyökkääjä
Pituus: 190 cm
Seura
Seura: HIFK Fotboll
Pelinumero: 44
Junioriseurat
1997–2008: EPS
Seurat
| Vuodet | Seura | O | (M) |
| 2013 | CLE | 17 | (30) |
| 2014 | Atlantis | 27 | (40) |
| 2015–2016 | Flora | 40 | (18) |
| 2015–2016 | → Flora II | 6 | (3) |
| 2015 | → Tulevik Viljandi | 16 | (6) |
| 2017–2018 | RoPS | 26 | (3) |
| 2018–2019 | Thisted FC | 44 | (17) |
| 2019–2021 | HIFK | 49 | (11) |
| 2022 | Boeung Ket FC |  ? | (12) |
| 2023– | HIFK | 3 | (0) |
 Seurajoukkueuran tilastot kattavat vain kansalliset sarjat, päivitetty 2. toukokuuta 2023.
Sakari Ilmari Tukiainen (s. 2. lokakuuta 1991 Helsinki) on suomalainen jalkapalloilija, joka edustaa Veikkausliigassa pelaavaa Helsingin IFK:ta. Hän on pelipaikaltaan hyökkääjä.
Tukiainen edusti vuoteen 2008 asti juniorina Espoon Palloseuraa. EPS:ssa Tukiainen pelasi puolustajana. Hän lopetti jalkapallon 17-vuotiaana motivaation puutteen johdosta. Tukiainen oli viisi vuotta pelaamatta, kunnes hänen ystävänsä pyysi häntä mukaan pelaamaan Helsingin piirin Kutosessa pelanneeseen Club Latino Españoliin. CLE:ssä Tukiainen oli kaudella 2013 sarjansa paras maalintekijä 30 maalillaan. Tammikuussa 2014 hän oli Atlantis FC:n reservijoukkueen mukana, mutta liittyi pian Kakkosessa pelanneen edustusjoukkueen harjoituksiin ja sai sopimuksen.
Kaudella 2014 Tukiainen teki 27 pelaamassaan Kakkosen ottelussa 40 maalia ja rikkoi samalla sarjan yhden kauden maaliennätyksen, joka oli aikaisemmin Pasi Nevanperän ja Joel Pohjanpalon hallussa 33 maalilla. Tukiainen kävi marraskuussa 2014 testileirillä Allsvenskanin AIK:ssa, jossa hän teki ainoassa testipelissään kaksi maalia jääden kuitenkin ilman sopimusta. Joulukuussa 2014 hän siirtyi Viroon, Meistriliigan FC Floraan, joka on yksi maan menestyneimmistä seuroista. Tukiainen viimeisteli maalin sarjadebyytissään 7. maaliskuuta 2015 Tulevik Viljandia vastaan. Heinäkuussa hänet lainattiin loppukaudeksi samaan seuraan. Tukiainen teki Viljandin riveissä kuudessatoista ottelussa kuusi maalia.
Tukiainen aloitti Veikkausliigauransa Rovaniemen Palloseurassa. Rovaniemen kauden jälkeen Tukiainen pelasi kauden Tanskassa, mutta siirtyi kaudeksi 2019 takaisin Veikkausliigaan Helsingin IFK:n riveihin.
Santapankki

Santapankki
| --- | --- |
Sijainti:  65°14.474′N, 024°54.665′E, Ii Pohjois-Pohjanmaa Suomi
Saariryhmä:  Pallonen 
Pinta-ala:  noin 0,3 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Santapankki on asumaton, noin 1,5 kilometrin pituinen ja noin sadan metrin levyinen, kaakko–luode-suuntainen matala hiekkasärkkäsaari Perämerellä Haukiputaan ja Iin edustalla Pohjanlahdella, noin 10 meripeninkulman (18 kilometrin) päässä mantereelta laajan Nimettömänmatala-nimisen matalikon koillisreunassa, Oulun ja Iin kunnanrajan läheisyydessä. Saari kuuluu Pallosen saariryhmään ja se sijaitsee Iin kunnassa ja kuuluu Perämeren saaret -Natura-alueeseen.
Saaren korkein kohta on vain muutamia metrejä merenpinnan yläpuolella. Kasvillisuutta on vain vähän, ja lajit rajoittuvat pääasiassa ruohokasveihin. Puita tai pensaita ei ole ollenkaan tai erittäin vähän. Saarella on vanhan merimerkin kiviset rauniot.
Saaren lounaispuolella sijaitsee laaja Nimettömänmatala-niminen matalikko, jolla vedensyvyys on keskimäärin 1,5–1,8 metriä. Toisella puolella saarta merenpohja putoaa muutaman sadan metrin matkalla aina 30 metriin saakka. Matalikon muut saaret ovat Astekari, Pallonen ja Nimetön.
Santapankki on lintujen levähdysalue. Kevät- ja syysmuuttojen aikana Haukiputaan lettojen ja Santapankin alueella levähtää useita kymmeniä lintulajeja. Saari on myös veneilijöiden suosima retkikohde.
Aiheesta muualla

Kuvagalleria Santapankilta
Rusheen McDonald

| Mitalit | Mitalit | Mitalit |  |
| --- | --- | --- | --- |
|  Rusheen McDonald vuonna 2012  |  Rusheen McDonald vuonna 2012  |  Rusheen McDonald vuonna 2012  |  |
Maa:  Jamaika
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2013 | 4×400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Glasgow 2024 | 400 metriä |  |
Rusheen McDonald (s. 17. elokuuta 1992 Mandeville) on jamaikalainen pikajuoksija, joka kilpailee pääosin 400 metrin juoksussa. Hän on 175 senttimetriä pitkä.
McDonald oli mukana vuoden 2012 kesäolympialaisissa, jossa hän jäi alkueriin. Vuoden 2013 MM-kilpailuista Moskovasta hän saavutti hopeaa pitkästä viestistä. Vuoden 2015 MM-kilpailuiden alkuerissä hän juoksi uuden Jamaikan ennätyksen 43,93, mutta karsiutui välierissä. Rio de Janeiron olympialaisissa 2016 hän karsiutui 400 metrin välierissä ja juoksi alkuerissä 4 × 400 metrin viestissä, jonka loppukilpailussa Jamaika sai toisella kokoonpanolla hopeaa. Hän saavutti IAAF World Realays -kilpailuissa 2019 hopeaa 4 × 400 metrin viestissä. Dohan MM-kilpailuissa 2019 hän karsiutui 400 metrin alkuerissä. Hän saavutti Glasgow'n sisäratojen MM-kilpailuissa 2024 pronssia 400 metrillä sisäratojen ennätyksellään 45,65.
McDonald on voittanut yhden Timanttiliigan osakilpailun 400 metrillä.
Henkilökohtaiset ennätykset

| Laji | Tulos | Paikka | Päivä |
| --- | --- | --- | --- |
| 200 metrin juoksu | 20,57 | Kingston | 23. toukokuuta 2015 |
| 400 metrin juoksu | 43,93 NR | Peking | 23. elokuuta 2015 |
Lähteet ja huomautukset

↑  juoksi vain alkuerissä
1 2  Rusheen McDonald Olympedia. Viitattu 1.4.2024. (englanniksi)
1 2 3 4  Rusheen McDonald Kansainvälinen yleisurheiluliitto. (englanniksi)
↑  Rusheen McDonald Tilastopaja (vaatii kirjautumisen, maksullinen palvelu). (englanniksi)